no Dr. Stewart sahamba ngomhlaba ihambo yemihla esibozo. Kulomzi ndafumana amadoda akwaziyo ukuteta isi Zulu, ndawabuza ukuba inkosi yawo ngubanina, ati ngu Songandaba wakwa Mgabi sama­na siteta, wada wandivela u-Dr. Laws wati mandiwafundele ku Luke. Ndawafundela ngesixosa, apulapula kunene, ndati ndakugqiba ndawaxelela ukuba nguwo lo umsebenzi esiwuzeleyo kwelilizwe—ukuba ndinixelele ukuba kuko u-Bawo olungileyo esamlahlayo semka,ukubako kwetu size kunixelela ukuba uyanifuna nibuye ekulahlekeni, anamkele. Kwanabantwana mabakwazi ukufunda lencwadi. Nditeta ke nda­fumana inkatazo enkulu kunene, ngokuba bandimelayo ukuba mandiye emzini wabo ndiyokutya nabo, andivumanga. Kwaba lusizi kum maxa bati ukundibiza ungumhlobo wetu sibanye, maxa uti uvela kwelakowetu. Bayalazi ikaya labo apo likona.

Sahamba ke ndaushiya umkombe, wasala ulandela ngase mva, waya kufika ngapambili kwetu kwindawo esasinqopisene ngayo ukuba sofumanana kuyo. Saza kufika ngomhla 16 ka November kulomzi. Sabafufumana besapilile abo sasibashiye kulomzi kwa nabazalwana besapilile abase Blantyre.

William Koyi.

ISIKOLO SASE KONGO ESIZA KUQALWA.

Isikolo sehlelo la Bapehleleli esibe siteta ngaso kwezinyanga zidluleyo sisaya sivelelwa ngamatamsa- nqa amatsha. Into ebekusazanyelwa yona kukufu- mana imali yokutumela abantu abaya kuhlola isiza. Abafundisi abaquba lomsebenzi bati imali yokuqala yavela kwihlwempu elitile elise London, kwaza kwalandela umbi wamalahle wase Statfordshire esasitete ngaye kwi *Sigidinii* esidluleyo. Emva koko kula- ndele abanye abapose ipenana zabo. Ngokuke kuve- le u-Mr. Charles Wathen ote uya kuzihlaula indleko zokutumela abantu abaya kuhlola eso siza ukuba azidlulanga kumakulu amahlanu eponti. Ngecala lemali ke ngoko zipelile izixakaniso ebezise ndleleni. Kuko itemba lokuba abayi kunqaba nabantu bokuya. Bebesebe linde u-Mr.Stanley ukuba alike e-England baze kuva kuye into angabaxelelayo ngakubonileyo kuba evela kulamacala baya kuwo. Siya temba ke ukuba woti upela lomnyaka sinawo sibe sesimi eso sikolo.

ngezipika njengoko kubanjalo kakade emikombeni maxa lulwayo ulwandle. Amane engquruleka, ndi- kwakwelonani.

Kwati ngo 12 emini safika kumzi obizwa ngokuti yi Nkotankota kwa Damtu. Kwaqala ukuti gingqi eluvalweni ngokuba kuko indawo yokusitela. Bati abazalwana ababeyokulala elunxwemeni, babekwa ngomhlaba kwakusa bengasayiboni inqanawa, saya kufumanana nabo kwa Dumbe, kwafuneka lomfo wakwa Rulumente eyokuyibona lenkosi. Baya bonke. Wayihambisa into angayo kulomzi wayo ukuba utunywe ukuba maziyeke inkosi ukutengisa ngabantu utsho u-Rulumente. Wati lomfo ukupendula uti mandiyeke ukutengisa ngabantu, ndize ndipile ngantonina maxa ndiya kuyeka ukutengisa ngabantu. Wamxelela lomfo wakwa Rulumente ukuba nokuba wena uyala ukuhambisa lomsebenzi ndiyazi ukuba ucango luvaliwe ngase Zanzibar, kwanase Killimane. Bahambisa ekuteteni kancinane emva koko bayeka, waposa amazwi ambalwa u-Dr. Stewart, wati lento kutiwa yinkosi ingumzali kubantu bayo. Andisayi kungena kuyo yonke imvutulu- kana yokuteta.

Wabuya u-Dr. Stewart ukuya kufuna amakuba kwanabanye bagqiba imihla emihlanu bengawafuma- ni kwati ngomhla wesitandatu bawafumana.

Kwati ngamhlana utile ndapumela ukuba ndiye kubona lomzi ndinomnye umfana kwabamhlope. Imini le yayiyeye Sabata. Sati sakubona ukuba sisahamba ndabona amatambo engati ngawabantu inkankane zentloko, samangaliswa kanye ukubona amatambo abantu elele ngokungati ngawenkomo. Kwadlula umfo maxa simiyo siwakangele, ndabuza kuye ukuba lamatambo ngawentonina ? Wati uku- ndipendula, He tina apasapelanga Maviti. Asingenela emini libalele. aqala kubafazi emasimini. Wati ungati uke wakweza ngonxweme lolwandle uzibonele ngawako amehlo amatambo abantu. Ndambuza ukuba babancwaba pina abafileyo babo, yinina ukuba amatambo abantu afane abe lusali afumane alahlwe. Akandipendula. Abe matandatu ndawonye, sendakuyeka ukukucukusela indawana zonke, ngokuba indaba aziko emanzini.

Saya kufika ekupeleni kweli Cibi, safika ngomhla 16. Safika kolunye uhlanga apa, olungavaniyo na Manganja, amafuya nkomo, amadoda anezixobo umkonto ukona, nakuba amakaka engeko. Ndaqala ukufumana namasi kuseloko ndemka ekaya. Lendawo yamasi ndiyifaka nje ndiyifakela ukuba kuko into endiyifundileyo ngawo apa. Ndandingenamandla apa ukusuka kwam ekaya ukuhamba lehambo, kodwa kwaba ngumangaliso kum ndakubona ndifumana amandla angakanana. Ababantu kutiwa ukubizwa kwabo ngama Tshungu. Ngabantu abangabeki nento emzimbeni, ngabafazi ababeka ntwana yesishuba, amadoda wona ahamba njengoko abezelwe enjalo. Akukangeleki. Bamana ukuza namasi okutengisa kwanenkuku. Samana sibanika into zokwambata, kanti noko senze kangakanana ukubazela nento zokwambata bayakusuke bayijikele entloko bangakatali bubume abahamba ngabo. Yati inkosi yasitumela imazi yenkomo kwangalomhla safika ngawo, andinanto ndinganitumela yona yokudla tabatani ninqumle umqala. Sahlala apa imihla esibozo Bahlukananati.

Ababantu sasihamba nabo kulomkombe kwafuneka bete ukusuka apa baya kunqumla ngomhlaba ukusinga e-Zanzibar.

Sanduluka ukubuya sahamba kwaselunxwemeni lwasentshonalanga. Sakauleza maxa sibuyayo. Saza kwa Makambira inkosi ekwa nkulu, salala imihla emihlanu, kwati kwakusa kowesitandatu sand uluka

ngayo zintlanzi, nesiqiti sabo asikuko nokuba siya cuma. Inkosi yakona inabafazi abamashumi mahlanu. Ndite ndakuti mna andinaye yamangaliswa, yakangela kwabayo ngokungati iyandiqayisela! Ndike ndaya kubonela nokutetwa kwamatyala. Liti lakugwetywa bonke abebeze kuliteta beze kwanga isandla senkosi—enjenjalo nogwetyiweyo. Kulendawo sikuyo, emazantsi ecibi, inkosi linxila into elwa ibulale abantu eziveki zonke. Into enkulu etintela abantu ekuhlumeni kukulwa futi. Zizinto ezikangeleka ngokwe zilo. Kuya kufuneka ukuba babe nomfundisi. Ndiya kuvuya ndakuva ukuba uyeza. Izindlwana esisaza kuhlala kuzo sesizakile, sasenza nesitiya.— *Missionary Gleaner.*

E-ZANZIBAR.

Omnye wabasebenzi abase Zanzibar usand’ ukutu- mela incwadi, abalisa kuyo ngabantu abebevela kwinkosi u-Mataba wapakati e-Africa abatumele ukuze beze no Mfundisi. Bebesitoba ngenani bafika sebehamba nabasuka e-Masasi. Bafike banikwa indawo kwigumbi le hospital yakona. Uncoma ukuba ngokukangeleka bebe soyikeka, emizimbeni benxibe izikumba zenyamakazi nezentaka abazibulele endleleni. Noko ke ukuzipata kwabo kundileke ngokunguma- ngaliso. Uti, “Ngexesha lokuba lapa kwabo andibanga nakuteta nabo kakulu ngenxa yokuba beteta inteto esingayaziyo. Kodwa ngomkumsheli wetu sibe nako ukumana sibatyilela inyaniso ezitile zelizwi lika Tixo, siba bonisa nemifanekiso. Ndite ndakubabonisa owokunqanyulezwa kuka Yesu bapulapula ngokudluleyo, ndati ndakuyeka ukubatyilela ngawo omnye wawucela esiti ufun’ ukuze aye kuwubonisa u-Mataba, bandicele ukuba ndingamlibali. Ababini kubo bate emva kwehambo yabo bahliwa sisifo. Ndibanike amayeza ndabakupela nomntu wokuya kubakangela. Bate abanye bakubona linceda iyeza, enye indawo lingatengwa nokutengwa beza kucela nabo besenzela amaxesha angekafiki. Bebesiti maxa wambi bazigcobise ngengoma zakowabo nangokudunda. Ngexesha lokuba lapa besibapa ukudla imihla yonke. Bate bakunduluka umsebenzi omkulu kwaba kukulungiselela iqela labafundisi eliza kuya kuba se Masasi elipetwe ngu Mr. Maples.”—*The Net.*

E-NEW ZEALAND.

Kule minyaka mitatu idluleyo kuluvuyo ukubona ukuba iremente yabantu bakona iqubela pambili. Isikalo esikulu sesokusweleka kwabasebenzi. Abaninzi kubafundisi abakoyo ngamadoda aselemakulu, angase nakuhambahamba. Enye into basesitatwini kupela abamhlope abafundisi abayaziyo inteto yama Maori. Nakuba linokwanda inani labafundisi abantsundu inkoliso yabo isebenza kwindawo esezinomhlambi, ngokukodwa ngase node nase mpumalanga kweso siqiti. Kubonakala ukuba into enkulu efunenekayo ngaba vangeli. Ukuba bekuya kukutshwa abafundisi ababini abamhlope babe babini abama Maori abaya kuhamba beshumayela, isiqamo sikolwa ukuba besiya kuba sikulu. Bangati bekutshwe no­kuba zinyanga ezintatu nokuba zine bavuselele apo sekuko iremente, bade mhlaumbi babe nokushumayela nalapo kungafiki mntu. Kubonakala ukuba bangavuyelwa kwindawo zonke abazifikayo. Abantu bakona sebekolisile noko ukuziqonda inyaniso zobukristu. Abanye basatintelwe yindawo yokuba besiti umntu omhlope uze kubonakalisa. Nalo ndawo ibifanele ukuvuselela ngokunye ukuba kutunyelwe abashumayeli.

E-VICTORIA NYANZA.

Njengoko sesikankanyileyo kwenye indawo abafu­ndisi abaye kumisa isikolo e-Victoria Nyanza, sebeye bafika. Omnye wamadoda amakulu asipeteyo ubalisa ngosizi abanalo ngenxa yokufa kuka Dr. Smith obeseyi ndodana eminyaka imashumi mabini anesihlanu. Ubelitemba elikulu kubo bonke ngenxa yokuqonda nokulunga kwake. Ubalisa ke ngobunzima ababufumene endleleni. Yati nento eninzi yabantu ababetwele impahla zabo yabaleka, abanye baziba impahla ababezipatisiwe, indaba ezibubuxoki zavela kumacala onke, yaba nemvula kusoloko yenze into yanye. Umgama ababefanele ukuwuhamba ngeveki ezimbini bauhamba ngezintandatu. Nokoke Inkosi yabanceda ukuba bade bazoyise zonke izixakaniso. Uti ke: Ndabulela kakulu mhla ndafika kwelicibi le Victoria Nyanza ngomhla wokuqala ka April 1877. Into esiyenzayo ngoku kukulungisa umkombe wetu oyi *Daisy.* Ndibe ndifun’ ukutenga nepenyane elenziwa kwisiqiti esiyi Kerewe esizimayile ezilishumi elinesibini ukusuka apa. Ndifike kulondawo abantu bakona bengati bonwabile kunabalapo sikoyo, benenkosi epilileyo, besebenza. Into enkulu abatengisa

 ISIGIDIMI SAMAXOSA, FEBRUARY 1, 1878. 3